ΑΠΟΦΑΣΕΙΣ
Αριθμ. 7212
Έγκριση της υπ’ αρ. 329/2023 απόφασης του Δημοτικού Συμβουλίου Αμυνταίου αναφορικά με
την λήψη προσωρινών μέτρων ρύθμισης οδικής
κυκλοφορίας επί δημοτικών οδών της Δ.Κ. Αμυνταίου κατά τη διάρκεια εκτέλεσης εργασιών του
έργου «Υποδομές Αντιπλημμυρικής Προστασίας
Δ.Κ. Αμυνταίου του Δήμου Αμυνταίου», σύμφωνα
με την παρ. 1 του άρθρου 52 του ΚΟΚ.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α΄ 57) και ειδικότερα την παρ. 2 του άρθρου 10 και το
άρθρο 52 αυτού, όπως τροποποιήθηκε με το άρθρο 60
του ν. 5003/2022 (Α΄ 230).
2. Τον ν. 2503/1997 «Διοίκηση, οργάνωση στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α΄ 107) και ιδίως την
παρ. 6 του άρθρου 6 αυτού.
3. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α΄ 237).
4. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87) και ειδικότερα τα άρθρα 6 και 280
αυτού.
5. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση» (Α΄ 47) και ιδίως το άρθρο 28.
6. Τον ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α΄ 21) και
ιδίως το άρθρο 24.
7. Τον ν. 4685/2020 «Εκσυγχρονισμός περιβαλλοντικής
νομοθεσίας, ενσωμάτωση στην ελληνική νομοθεσία των
Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές διατάξεις» (Α΄ 92)
και ιδίως το άρθρο 94.
8. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α΄ 136) και ειδικότερα τα άρθρα 63 έως 67 αυτού.
9. Τον ν.  5027/2023 «Σύστημα Καινοτομίας στον
δημόσιο τομέα - Ρυθμίσεις Γενικής Γραμματείας Ανθρώπινου Δυναμικού Δημοσίου Τομέα  - Ρυθμίσεις
για τη λειτουργία των Ο.Τ.Α. α΄ και β΄ βαθμού και των
αποκεντρωμένων διοικήσεων και για την ευζωία των
ζώων συντροφιάς - Λοιπές επείγουσες ρυθμίσεις του
Υπουργείου Εσωτερικών και άλλες διατάξεις» (Α΄ 48)
και ιδίως το άρθρο 60.
10. Το π.δ. 141/2010 «Οργανισμός της Αποκεντρωμένης Διοίκησης Ηπείρου - Δυτικής Μακεδονίας» (Α΄ 234).
11. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β΄ 946).
12. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ - ΣΕΕΟ)» (Β΄ 905).
13. Το υπ’ αρ. 15109/13.5.2013 έγγραφο της Διεύθυνσης Οργάνωσης και λειτουργίας ΟΤΑ του ΥΠ.ΕΣ.
14. Την υπό στοιχεία ΔΟΥ/οικ/220/15.1.2015 εγκύκλιο
του ΥΠΟΜΕΔΙ «Μέτρα ρύθμισης κυκλοφορίας για την
εκτέλεση έργων στο οδικό δίκτυο της χώρας -Εφαρμογή
των διατάξεων του άρθρου 52 του ν. 2696/1999 (ΚΟΚ),
όπως τροποποιήθηκε και ισχύει με το άρθρο 48 του
ν. 4313/2014».
15. Την υπ’ αρ. οικ.35082/1652/5.6.2014 απόφαση
της Γενικής Γραμματέως Αποκεντρωμένης Διοίκησης
Ηπείρου - Δυτικής Μακεδονίας «Άσκηση αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του ν. 2696/1999 όπως τροποποιήθηκε και ισχύει».
16. Την υπ’ αρ. οικ.19783/269/14.4.2015 απόφαση του
Γενικού Γραμματέα Αποκεντρωμένης Διοίκησης Ηπείρου - Δυτικής Μακεδονίας «Τροποποίηση - Συμπλήρωση
της υπ’ αριθ. 35082/1652/05-06-2014 απόφασης της Γενικής Γραμματέως περί άσκησης αρμοδιότητας έγκρισης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1175
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1175/19.02.2024
αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και 52Α του
ν. 2696/1999 όπως τροποποιήθηκε και ισχύει».
17. Το υπ’ αρ. οικ.33278/394/8.6.2015 έγγραφο του
Προϊσταμένου της Γενικής Διεύθυνσης Χωροταξικής
και Περιβαλλοντικής Πολιτικής της Αποκεντρωμένης
Διοίκησης Ηπείρου - Δυτικής Μακεδονίας «Οδηγίες για
τα απαιτούμενα δικαιολογητικά στοιχεία πληρότητας
φακέλου της διαδικασίας έγκρισης κυκλοφοριακών
ρυθμίσεων σύμφωνα με το άρθρο 52 παρ. 1 και 3 του
ν. 2696/1999 “Κύρωση του Κώδικα Οδικής Κυκλοφορίας” (Α’ 57), όπως αντικαταστάθηκε με την παρ. 9 του
άρθρου 48 του ν. 4313/2014, Α’ 261)».
18. Το υπό στοιχεία ΔΟΥ/277/Φ.252/26.3.2018 έγγραφο του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν. 2629/1999 όπως έχει τροποποιηθεί και ισχύει)».
19. Το υπό στοιχεία ΔΟΥ-οικ./2696/Φ.252/18.5.2018
έγγραφο του Υπουργείου Υποδομών και Μεταφορών
«Μέτρα ρύθμισης κυκλοφορίας (Κώδικας Οδικής Κυκλοφορίας ν. 2629/1999 όπως έχει τροποποιηθεί και ισχύει)».
20. Την υπ’ αρ. 34019/25.5.2022 (Υ.Ο.Δ.Δ. 435) απόφαση του Υπουργού Εσωτερικών για τον ορισμό του Δημη-
τρίου Γαζή του Ευαγγέλου, Αναπληρωτή Προϊσταμένου
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής ως Ασκούντα καθήκοντα Συντονιστή Αποκεντρωμένης Διοίκησης Ηπείρου - Δυτικής
Μακεδονίας από 10.5.2022 και μέχρι τον διορισμό του
Συντονιστή της Αποκεντρωμένης Διοίκησης Ηπείρου Δυτικής Μακεδονίας σύμφωνα με τα άρθρα 28 και 28Α
του ν. 4325/2015 (Α΄ 47).
21. Την υπ’ αρ. 86779/19.12.2022 (Υ.Ο.Δ.Δ. 1183) απόφαση του Υπουργού Εσωτερικών με την οποία διορί-
στηκε μετακλητός Γραμματέας της Αποκεντρωμένης
Διοίκησης Ηπείρου - Δυτικής Μακεδονίας ο Σεραφείμ
Λιάπης του Γεωργίου.
22. Την υπ’ αρ. οικ. 12943/15.3.2023 απόφαση του
Γραμματέα Αποκεντρωμένης Διοίκησης Ηπείρου - Δυτικής Μακεδονίας «Μεταβίβαση αρμοδιοτήτων και παρο-
χή εξουσιοδότησης υπογραφής διοικητικών πράξεων
και εγγράφων “Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας” στον
Προϊστάμενο Γενικής Διεύθυνσης Χωροταξικής και
Περιβαλλοντικής Πολιτικής και στους Προϊσταμένους
των Υπηρεσιών της Γενικής Διεύθυνσης Χωροταξικής
Περιβαλλοντικής και Αγροτικής Πολιτικής της Αποκεντρωμένης Διοίκησης Ηπείρου - Δυτικής Μακεδονίας»
(Β΄ 1772).
23. Την υπ’ αρ. οικ. 52448/17.5.2022 απόφαση του
Συντονιστή της Αποκεντρωμένης Διοίκησης Ηπείρου Δυτικής Μακεδονίας «Έγκριση της υπ’ αριθμ. 54/2022
απόφασης του Δημοτικού Συμβουλίου Αμυνταίου
αναφορικά με την λήψη προσωρινών μέτρων ρύθμισης οδικής κυκλοφορίας επί δημοτικών οδών της Δ.Κ.
Αμυνταίου κατά τη διάρκεια εκτέλεσης εργασιών του
έργου “Υποδομές Αντιπλημμυρικής Προστασίας Δ.Κ.
Αμυνταίου του Δήμου Αμυνταίου”, σύμφωνα με το άρθρο 52 παρ. 1 του ΚΟΚ».
24. Την υπ’ αρ. οικ. 14623/23.3.2023 απόφαση του
Γραμματέα της Αποκεντρωμένης Διοίκησης Ηπείρου Δυτικής Μακεδονίας «Έγκριση της υπ’ αριθμ. 48/2023
απόφασης του Δημοτικού Συμβουλίου Αμυνταίου
αναφορικά με την λήψη προσωρινών μέτρων ρύθμισης οδικής κυκλοφορίας επί δημοτικών οδών της Δ.Κ.
Αμυνταίου κατά τη διάρκεια εκτέλεσης εργασιών του
έργου “Υποδομές Αντιπλημμυρικής Προστασίας Δ.Κ.
Αμυνταίου του Δήμου Αμυνταίου”, σύμφωνα με το άρθρο 52 παρ. 1 του ΚΟΚ».
25. Την υπ’ αρ. οικ. 30393/21.6.2023 απόφαση του
Γραμματέα της Αποκεντρωμένης Διοίκησης Ηπείρου Δυτικής Μακεδονίας «Έγκριση της υπ’ αριθμ. 129/2023
απόφασης του Δημοτικού Συμβουλίου Αμυνταίου
αναφορικά με την λήψη προσωρινών μέτρων ρύθμισης οδικής κυκλοφορίας επί δημοτικών οδών της Δ.Κ.
Αμυνταίου κατά τη διάρκεια εκτέλεσης εργασιών του
έργου “Υποδομές Αντιπλημμυρικής Προστασίας Δ.Κ.
Αμυνταίου του Δήμου Αμυνταίου”, σύμφωνα με το άρθρο 52 παρ. 1 του ΚΟΚ».
26. Το υπ’ αρ. 20026/7.12.2023 (αρ. πρωτ. ΠΕΧΩΣ Δυτ.
Μακεδονίας 57744/8.12.2023) έγγραφο της Διεύθυνσης
Τεχνικών Υπηρεσιών και Περιβάλλοντος του Δήμου Αμυνταίου.
27. Το υπ’ αρ. οικ. 143/2.1.2024 έγγραφο της ΔΙ.ΠΕ.
ΧΩ.ΣΧ Δυτικής Μακεδονίας για προσκόμιση συμπληρωματικών στοιχείων.
28. Το υπ’ αρ. 560/10.1.2024 (αρ. πρωτ. ΠΕΧΩΣ Δυτ.
Μακεδονίας 2124/12.1.2024) έγγραφο της Διεύθυνσης
Τεχνικών Υπηρεσιών και Περιβάλλοντος του Δήμου Αμυνταίου με συμπληρωματικά στοιχεία.
29. Την υπ’ αρ. 329/2023 απόφαση του Δημοτικού
Συμβουλίου Αμυνταίου αναφορικά με την έγκριση των
προσωρινών μέτρων ρύθμισης οδικής κυκλοφορίας
κατά τη διάρκεια εκτέλεσης των εργασιών του έργου
«Υποδομές Αντιπλημμυρικής Προστασίας Δ.Κ. Αμυνταίου του Δήμου Αμυνταίου».
30. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
Και επειδή από τα 23) - 29) σχετικά και τα στοιχεία του
φακέλου προκύπτει ότι:
i) Για την εφαρμογή των κυκλοφοριακών ρυθμίσεων κατά
τη διάρκεια των εργασιών του έργου του θέματος έχουν
εκδοθεί οι 23), 24) και 25) σχετικές αποφάσεις έγκρισης,
ο χρόνος ισχύος των οποίων έχει παρέλθει (30.10.2023),
ii) η Διεύθυνση Τεχνικών Υπηρεσιών του Δήμου Αμυνταίου αιτείται εκ νέου την έγκριση των προσωρινών
μέτρων ρύθμισης οδικής κυκλοφορίας κατά τη διάρκεια
εκτέλεσης των εργασιών του έργου του θέματος που δεν
έχουν ακόμη ολοκληρωθεί και λαμβάνονται στην 29)
σχετική απόφαση του Δ.Σ. έως τις 30.6.2024,
iii) μέχρι σήμερα από το σύνολο του έργου, έχουν
ολοκληρωθεί οι εργασίες κατασκευή του δικτύου επί
των οδών Θ. Χατζή και Νέων Κοιμητηρίων συνολικού
μήκους 1.350μ., ο πλακοσκεπής αγωγός στην οδό Αναλήψεως μήκους 120,0μ, τμήμα του αγωγού επί της οδού
Αναλήψεως, τα φρεάτια επίσκεψης και υδροσυλλογής
καθώς και οι εργασίες αποκατάστασης των ασφαλτικών
οδοστρωμάτων στα παραπάνω αναφερόμενα τμήματα,
iv) απαιτείται η εφαρμογή των εγκεκριμένων με την
23) σχετική απόφαση κυκλοφοριακών ρυθμίσεων που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1175/19.02.2024
αφορούν στα τμήματα στα οποία δεν έχουν ολοκληρωθεί οι εργασίες,
v) οι υπολειπόμενες εργασίες και αυτές της οριζόντια
διάτρησης θα ξεκινήσουν όταν χορηγηθεί η σχετική
άδεια από τον ΟΣΕ,
vi) δεν υπάρχει μεταβολή στο αντικείμενο του έργου
και στα αναφερόμενα στην πρώτη αίτηση της επιβλέπουσας Υπηρεσίας και στη συνημμένη σε αυτή Τεχνική
έκθεση και συνεπώς τα προτεινόμενα μέτρα ρύθμισης
οδικής κυκλοφορίας:
• προτείνονται βάσει της υπό στοιχεία ΔΜΕΟ/Ο/613/
2011 υπουργικής απόφασης «Έγκριση Προδιαγραφών και
οδηγιών σήμανσης εκτελούμενων έργων (ΟΜΟΕ - ΣΕΕΟ)»
(Β΄ 905) λαμβάνοντας ιδιαίτερα υπόψη τον χαρακτήρα
των οδών, τα γεωμετρικά χαρακτηριστικά τους, τη φύση
και τη χρονική διάρκεια των εργασιών που πρόκειται να
εκτελεστούν και γενικότερα τις αρχές και τους κανόνες
που ισχύουν για τη μελέτη και τη λειτουργία της οδού,
• επιβάλλονται σε όλη τη διάρκεια εκτέλεσης των εργασιών του έργου του θέματος για λόγους ασφάλειας
σύμφωνα με τον Κ.Ο.Κ.,
• απαιτούνται προκειμένου να εκτελεστούν οι εργασίες
του έργου του θέματος,
• απαιτούνται προκειμένου να εγκριθεί αρμοδίως σε
επόμενο στάδιο η μελέτη εφαρμογής της εργοταξιακής
σήμανσης,
• είναι τα περισσότερο ενδεδειγμένα προκειμένου το
έργο του θέματος να εκτελεστεί διασφαλίζοντας κατά
το δυνατό, σε συνδυασμό με την εργοταξιακή σήμανση
που θα εγκριθεί στη συνέχεια και θα εφαρμοστεί καθ’ όλη
τη χρονική διάρκεια εκτέλεσης του έργου, την συνέχιση
των αναγκαίων λειτουργιών της οδού (κίνηση οχημάτων,
πεζών, δικυκλιστών, μέσων μαζικής μεταφοράς, προσπέλαση ιδιοκτησιών, ΟΚΩ), την ασφάλεια των διερχομένων
οδηγών - οχημάτων καθώς και την ασφάλεια των εργαζομένων στο εργοτάξιο,
vii) οι παρακάμψεις της κυκλοφορίας προτείνεται
να γίνονται από παρακείμενες δημοτικές οδούς και
η καθοδήγηση των οδηγών στην εκάστοτε διαδρομή παράκαμψης θα είναι κατατοπιστική, έγκαιρη και
ευκρινής,
viii) η πρόσβαση στις αποκλεισμένες οδούς από οχήματα επείγουσας ανάγκης θα είναι σε κάθε φάση εκτέ-
λεσης του έργου εφικτή,
ix) οι προτεινόμενες κυκλοφοριακές ρυθμίσεις θα
υποστηρίζουν και τις ανάγκες των Ατόμων με Αναπηρία (ΑΜΕΑ) σύμφωνα με τις ισχύουσες προδιαγραφές,
x) δεν επηρεάζονται οι υπηρεσίες οδικής μαζικής μεταφοράς,
xi) για την εξυπηρέτηση των κατοικιών και των επαγγελματικών χώρων που βρίσκονται εντός της ζώνης των
εργασιών θα ληφθεί η απαραίτητη μέριμνα και θα τοποθετηθούν κινητές πεζογέφυρες και γέφυρες διέλευσης
οχημάτων όπου απαιτείται,
xii) μετά το πέρας των εργασιών κάθε ημέρα, οι εργοταξιακές πινακίδες και τα άλλα μέσα εργοταξιακής
σήμανσης θα απομακρύνονται και η οδός θα αποδίδεται
απρόσκοπτα στην κυκλοφορία,
xiii) οι προτεινόμενες κυκλοφοριακές ρυθμίσεις θα
υποστηρίζουν και τις ανάγκες των Ατόμων με Αναπηρία (ΑΜΕΑ) σύμφωνα με τις ισχύουσες προδιαγραφές,
αποφασίζουμε:
Την έγκριση της υπ’ αρ. 329/2023 απόφασης του Δημοτικού Συμβουλίου Αμυνταίου σύμφωνα με την παρ. 1 του
άρθρου 52 του Κ.Ο.Κ. αναφορικά με την λήψη προσωρινών μέτρων ρύθμισης οδικής κυκλοφορίας επί δημοτικών
οδών της Δ.Κ. Αμυνταίου κατά τη διάρκεια εκτέλεσης εργασιών του έργου «Υποδομές Αντιπλημμυρικής Προστα-
σίας Δ.Κ. Αμυνταίου του Δήμου Αμυνταίου», σύμφωνα με
την κυκλοφοριακή μελέτη και τη συνημμένη οριζοντιογραφία και όπως αυτά φαίνονται στον παρακάτω πίνακα:
Α/Α
Οδικό τμήμα
Μήκος
τμήματος
Πλάτος
οδοστρ./
Λωρίδες
Είδος
εργασίας
Προτεινόμενο
μέτρο
Εκτιμώμενος
Χρόνος
Διάρκειας
εργασιών
1.
Οδός Εθνικής Αμύνης
από τη συμβολή της
με την οδό
Νέων Κοιμητηρίων
και προς τα δυτικά
30,00μ.
12,00μ/
1 ανά
κατεύθυνση
Εργασίες
οριζόντιας
διάτρησης
Διακοπή της
κυκλοφορίας
και διοχέτευσή
της μέσω των
παρακείμενων
δημοτικών οδών
Περικλέους
και Β. Ηπείρου
30 ημέρες
2.
Οδός Μ. Αλεξάνδρου
από τη συμβολή της
με την περιφερειακή οδό
έως την συμβολή
της με την οδό Αναλήψεως
109,00μ.
15,00μ/
1 ανά
κατεύθυνση
Εργασίες
κατασκευής
δικτύου ομβρίων
υδάτων με
σωληνωτούς
αγωγούς και
αποκατάστασης
των ασφαλτικών
οδοστρωμάτων
Στένωση
λωρίδας
κυκλοφορίας
3 ημέρες /
ανά
τμήμα μήκους
50μ.
3.
Οδός Αναλήψεως από
τη συμβολή της με την οδό
Μ. Αλεξάνδρου έως
την συμβολή της με την
οδό Κήπων
45,00μ.
8,00μ-9,00/
1 ανά
κατεύθυνση
Στένωση
λωρίδας
κυκλοφορίας
3 ημέρες /
ανά
τμήμα μήκους
50μ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1175/19.02.2024
Η εν λόγω έγκριση χορηγείται με τις παρακάτω προϋποθέσεις:
1) Η επιβλέπουσα το έργο Υπηρεσία του Δήμου Αμυνταίου θα προβεί στην έγκριση της μελέτης εφαρμογής
εργοταξιακής σήμανσης για την εκτέλεση του έργου του
θέματος, στην οποία θα λαμβάνονται ιδιαίτερα υπόψη
μεταξύ άλλων οι δεσμεύσεις που αφορούν στο μέγιστο
μήκος της εργοταξιακής ζώνης για τις περιπτώσεις όπου
αυτό επιβάλλεται, τα ελάχιστα πλάτη των λωρίδων κίνησης οχημάτων, τα μέγιστα όρια ταχύτητας καθώς και
το απαραίτητο πλάτος μεταξύ του χώρου των εκτελούμενων έργων και του οδοστρώματος κυκλοφορίας για
την ασφαλή διέλευση των εργαζομένων όπως αυτά προβλέπονται στην υπό στοιχεία ΔΜΕΟ/Ο/613/2011 υπουρ-
γική απόφαση «Έγκριση Προδιαγραφών και οδηγιών
σήμανσης εκτελούμενων έργων (ΟΜΟΕ - ΣΕΕΟ)» (Β΄ 905)
(Τεύχος 7, Παράρτημα Γ).
2) Η επιβλέπουσα το έργο Υπηρεσία καθώς και ο ανάδοχος του έργου οφείλουν:
α) Σε όλη τη διάρκεια των εργασιών να τηρούν πλήρως
τα μέτρα ρύθμισης της οδικής κυκλοφορίας που εγκρίνονται με την παρούσα απόφαση και να τοποθετήσουν
και να συντηρούν τις απαιτούμενες προειδοποιητικές και
πληροφοριακές πινακίδες σήμανσης μεγάλου μεγέθους,
φανούς, αντανακλαστικά προστατευτικά πλαίσια κ.λπ.
καθώς και όλων των λοιπών αναγκαίων παρεμβάσεων
που θα οριστούν στην εγκριθείσα μελέτη εφαρμογής
της εργοταξιακής σήμανσης του έργου σύμφωνα με την
ισχύουσα Νομοθεσία, τον Κ.Ο.Κ., την «Τεχνική Προδιαγραφή σήμανσης εκτελούμενων οδικών έργων εντός
και εκτός κατοικημένων περιοχών ως ελάχιστα όρια»
(Β΄ 946/2003) και των «Προδιαγραφών και Οδηγιών Σήμανσης Εκτελούμενων Έργων» (Β΄ 905/2011).
β) Σε περίπτωση που προκύψει λόγω ιδιαίτερων
συνθηκών ή λόγω αδυναμίας τήρησης των ρυθμίσεων
ανάγκη τροποποίησης των μέτρων ρύθμισης της οδικής
κυκλοφορίας που εγκρίνονται με την παρούσα, να προβούν άμεσα στο αίτημα τροποποίησής της.
γ) Να ενημερώσουν έγκαιρα το οικείο Τμήμα Τροχαίας
για το χρόνο έναρξης και λήξης των εργασιών.
δ) Να αποκαταστήσουν αμέσως τυχόν φθορές στην
υπάρχουσα, οριζόντια και κατακόρυφη σήμανση ή οπουδήποτε αλλού.
ε) Να μεριμνήσουν για την πιστή τήρηση των επί μέρους εκτιμώμενων χρονικών διαστημάτων εφαρμογής
των μέτρων όπως αυτά αναφέρονται στον παραπάνω
πίνακα.
στ) Να λάβουν ειδική μέριμνα ώστε οι παρόδιοι ιδιοκτήτες να έχουν πρόσβαση στις ιδιοκτησίες τους.
3) Η πρόσβαση σε όλες τις οδούς από οχήματα επείγουσας ανάγκης θα είναι σε κάθε φάση εκτέλεσης του
έργου εφικτή.
4) Στις περιπτώσεις που η εκσκαφή των αγωγών διασταυρώνεται με κάθετες δημοτικές οδούς, θα εφαρμό-
ζεται το κατάλληλο μέτρο ανάλογα με το πλάτος των
συμβαλλόμενων οδών και σε περίπτωση διακοπής η
κυκλοφορία σε αυτές θα διακόπτεται με κατάλληλη σήμανση.
5) Οι προτεινόμενες κυκλοφοριακές ρυθμίσεις πρέπει να υποστηρίζουν και τις ανάγκες των Ατόμων με
Αναπηρία (ΑΜΕΑ) πληρώντας τις απαιτήσεις της υπ’ αρ.
52907/2009 υπουργικής απόφασης «Ειδικές ρυθμίσεις
για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την
κυκλοφορία πεζών» (Β΄ 2621).
6) Στο τέλος της κάθε εργάσιμης ημέρας και αφού
έχουν ολοκληρωθεί οι εργασίες, οι εργοταξιακές πινακίδες και τα άλλα μέσα εργοταξιακής σήμανσης θα
απομακρύνονται και η οδός θα αποδίδεται απρόσκοπτα
στην κυκλοφορία. Σε περίπτωση που λόγω ειδικών συνθηκών δεν είναι δυνατή η ολοκλήρωση των εργασιών
τότε θα πρέπει κατά τη διάρκεια της νύχτας τα σκάμματα
να διαθέτουν επαρκή περίφραξη και επαρκή και σαφή
σήμανση με αναλάμποντες φανούς και στην περίπτωση
που δεν εξασφαλίζεται ελάχιστο ελεύθερο πλάτος διέλευσης οχημάτων 2,75μ. ανά κατεύθυνση η κυκλοφορία
θα ρυθμίζεται με φωτεινούς σηματοδότες.
7) Θα πρέπει να ληφθεί μέριμνα για την ασφαλή κίνηση
των πεζών με την χρήση όπου απαιτείται κινητών γεφυρωμάτων με ικριώματα και τη δημιουργία ασφαλούς
ζώνης διέλευσης των πεζών με χρήση κώνων, κιγκλιδωμάτων κ.λπ.
8) Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακί-
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά το χρόνο ισχύος των μέτρων αυτών η κυκλοφορία ρυθμίζεται από στελέχη της
αρμόδιας Αστυνομικής Αρχής.
9) Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα - νύχτα).
10) Μετά το πέρας των εργασιών (ολοκλήρωση του
έργου) οι εργοταξιακές πινακίδες και άλλα μέσα εργοταξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
Η Διεύθυνση Αστυνομίας Φλώρινας καθώς και η Τροχαία Φλώρινας προς τις οποίες αποστέλλεται η παρούσα
απόφαση, παρακαλούνται για τις δικές τους ενέργειες
σε θέματα αρμοδιότητάς τους ώστε να εξασφαλίζεται η
ασφαλής και ομαλή διεξαγωγή της κυκλοφορίας με την
συνεχή παρακολούθηση των εργασιών και παρουσία
τροχονόμων στην περιοχή των έργων.
Η παρούσα απόφαση έχει εφαρμογή μετά την δημοσίευσή της στην Εφημερίδα της Κυβερνήσεως καθώς μετά
και την έγκριση της μελέτης εφαρμογής εργοταξιακής
σήμανσης από την επιβλέπουσα το έργο Υπηρεσία του
Δήμου Αμυνταίου μέχρι τις 30.6.2024. Για τυχόν μικρές
μεταβολές στο χρονικό διάστημα εκτέλεσης των προαναφερόμενων εργασιών δεν απαιτείται τροποποίηση
της παρούσας απόφασης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1175/19.02.2024
Το ΚΤΕΛ Ν. Φλώρινας και το ΑΣΤΙΚΟ ΚΤΕΛ Ν. ΦΛΩΡΙΝΑΣ στα οποία κοινοποιείται η παρούσα απόφαση
παρακαλούνται για τις δικές τους ενέργειες.
Με την παρούσα απόφαση δεν νομιμοποιούνται τυχόν
παράνομες ενέργειες ούτε υποκαθίστανται άλλες αδειοδοτήσεις και εγκρίσεις που τυχόν απαιτούνται για την
υλοποίηση των εν λόγω παρεμβάσεων.
Η παρούσα απόφαση δεν αποτελεί άδεια τομής ή
εκσκαφής οδοστρώματος, η οποία χορηγείται από την
αρμόδια για την συντήρηση της οδού Υπηρεσία και
θεωρείται πριν από την έναρξη των εργασιών από την
Αστυνομική Αρχή, σύμφωνα με την παρ. 3 του άρθρου
47 του Κ.Ο.Κ.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1175/19.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1175/19.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 9 Φεβρουαρίου 2024
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1175/19.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201175.pdf | Tokens: 21690]